SK Úradný vestník Európskej únie C 270/11

Informácie oznámené členskými štátmi o štátnej pomoci poskytnutej na základe nariadenia Komisie (ES) č. 68/2001 z 12. januára 2001 o uplatňovaní článkov 87 a 88 Zmluvy o ES na pomoc vzdelávaniu

(2005/C 270/06)

(Text s významom pre EHP)

Číslo pomoci: XT 43/03

Členský štát: Nemecko

Región: Freie Hansestadt Bremen/Brémy

Názov programu pomoci alebo názov podniku prijímajúceho individuálnu pomoc: Krajinský program na podporu kvalifikácie pre brémske hospodárstvo (LAQ) – pomoc pri usadzovaní podnikov

Právny základ: §§ 23, 44 Landeshaushaltsordnung (LHO) der Freien Hansestadt Bremen (dort vorliegend)

Ročné výdavky plánované v rámci programu alebo celková výška individuálnej pomoci poskytnutej podniku: Príspevky sa poskytujú v rámci disponibilných rozpočtových prostriedkov. Do roku 2006 sa plánuje 250 000 EUR ročne na realizáciu programu

Maximálna intenzita pomoci: Pre malé podniky v zmysle článku 1 ods. 2 príloha 1 nariadenia (ES) č. 70/2001: maximálne 65 %, pre iné podniky maximálne 50 %

Dátum implementácie: Pomoc sa schvaľuje po podaní žiadosti pred začiatkom odbornej prípravy. Opatrenia, ktoré sa už uplatňujú, nedostanú podporu

Trvanie programu alebo individuálnej pomoci: Program nadobúda platnosť 1.10.2003 a končí sa 31.12.2006

Účel pomoci: Posilnenie potenciálu pracovnej sily mesta Brémy zvyšovaním kvalifikácie zamestnancov pri usadzovaní podnikov a premiestňovaní sídel regionálnych podnikov. Podpora sa poskytuje zamestnancom, ktorí môžu účasťou na podujatiach zameraných na zvyšovanie všeobecnej a interdisciplinárnej kvalifikácie na základe najnovších poznatkov získať kompetencie v oblasti techniky výroby, pracovných postupov, informatiky, komunikačnej, multimediálnej techniky a techniky životného prostredia, nových foriem práce a organizačných štruktúr, rozširovania znalostí cudzích jazykov, kultúry krajiny a kvality práce. Špeciálne odborné vzdelávanie nie je predmetom podpory. Zvyšovanie kvalifikácie jednotlivých pracovníkov, napr. za účelom získania odborného certifikátu, je vylúčené

Príslušné sektory hospodárstva: V zmysle definície EÚ sa program zameriava najmä na malé a stredné podniky v oblasti remesiel, obchodu, priemyslu, slobodných živností, cestovného ruchu a iných podnikov služieb mesta Brémy

Názov a adresa orgánu poskytujúceho pomoc:

Bremerhavener Arbeit GmbH Friedrich-Ebert-Straße 6 DE-27570 Bremerhaven

Ďalšie informácie:

Senator für Arbeit, Frauen, Gesundheit, Jugend und Soziales Referat 24 — Frau Zaremba Bahnhofsplatz 29 DE-28195 Bremen

Číslo pomoci: XT 8/03

Členský štát: Spojené kráľovstvo

Región: Severné Írsko

Názov programu pomoci alebo názov spoločnosti, ktorá prijíma individuálnu pomoc: Vzdelávanie s cieľom zlepšiť komunikáciu, porozumenie a integráciu v rámci dodávateľského reťazca

Právny základ:

— Agriculture Act 1949

— Agriculture (Miscellaneous Provisions) Act (Northern Ireland) 1970

Ročné výdavky plánované v rámci programu alebo celková výška individuálnej pomoci poskytnutej spoločnosti:

2003/04: 230 000 GBP

2004/05: 240 000 GBP

2005/06: 250 000 GBP

Celkom: 724 000 GBP na vzdelávanie 890 účastníkov

Žiaden jednotlivý príjemca neobdrží viac ako 1 milión EUR.

Priemerná výška štátnej pomoci pre jedného príjemcu dosahuje 850 GBP

Maximálna intenzita pomoci: Skutočná intenzita pomoci programu je 75 %. Toto zodpovedá maximálne povolenej miere 75 %, založenej na

70 % pre všeobecné vzdelávanie pre malé a stredné podniky. Všetci účastníci školenia sú z malých a stredných podnikov, definovaných v prílohe 1 nariadenia (ES) č. 68/2001. Vzdelávanie je všeobecné, keďže kvalifikácia je prístupná zamestnancom rôznych podnikov, je prenosná do ďalších odvetví a zlepšuje schopnosť profesionálneho zaradenia školených pracovníkov. Spôsobilosť školených osôb sa bude sledovať pri zápise do kurzu.

5 % regionálnej pomoci. Severné Írsko má nárok na regionálnu pomoc podľa čl. 87 ods. 3 písm. c) Zmluvy

Dátum implementácie: apríl 2003

Trvanie programu alebo poskytovania individuálnej pomoci: Od 1.4.2003 do 31.3.2006

Účel pomoci:

— Poskytnúť „všeobecné vzdelávanie“ s cieľom zlepšiť komunikáciu, porozumenie a integráciu medzi výrobcami, spracovateľmi a maloobchodníkmi v rámci dodávateľského reťazca.

— Zvýšiť kvalifikáciu v otázkach dodávateľského reťazca akými sú: meniace sa požiadavky trhu a spotrebiteľov, potreby spoločností v dolnej časti dodávateľského reťazca, výhody spolupráce a porozumenia nástrojov obchodu, ktoré umožňujú, aby celý dodávateľský reťazec lepšie spĺňal požiadavky spotrebiteľov.

— Podporiť účastníkov a umožniť im, aby o budúcich obchodoch rozhodovali na základe poskytnutých objektívnych informácií, aby uplatňovali najlepšie postupy, aby dokázali účinne zvládať zmenu a aby mali prístup k informáciám a tieto využívali.

— Výrazne zlepšiť možnosť profesionálneho zaradenia školených osôb.

— Program sa zameriava na poľnohospodárov, jednotlivých členov tohto odvetvia a pridružených podnikov, zahŕňajúc podniky od malých po stredné.

— Bude poskytnutý nasledovný počet miest na vzdelávanie: — 2003/04: 297 — 2004/05: 297 — 2005/04: 296

Celkový počet miest na vzdelávanie = 890

Dotknuté hospodárske sektory: Poľnohospodárstvo, záhradníctvo a súvisiace potravinárske podniky

Názov a adresa orgánu poskytujúceho pomoc: Dr John Speers, Director of Environmental, Food and Central Services, Agri-Food Development Service, Department of Agriculture and Rural Development, Room 547, Dundonald House, Upper Newtownards Rd, Belfast BT4 3SB Northern Ireland